«አይመስለኝም። እጅግ የተለጠጠ እና እውነታውን ያላገናዘበ እቅድ ነው። ምክንያቱም ለ2025 የቀረው ስድስት ወይም ሰባት አመት ብቻ ነው። አገሪቱ ስምንት በመቶ ብታድግ እንኳ እጅግ ብዙ ነው። ከሌሎች በማደግ ላይ ያሉ አገሮች ጋር ብናነፃጽር ከ4-8 ከመቶ ኤኮኖሚያዊ እድገት ከፍተኛ ግምት የሚሰጠው ነው። የጨርቃ ጨርቅ እና አልባሳት ማምረቻ ዘርፉን ለማሳደግ የሚደረገው ጥረት ከቪየትናም፤ቻይና ወይም ባንግላዴሽ የበለጠ እጥፍ መሆን አለበት ማለት ነው። በስድስት አመታት ውስጥ በአራት እጥፍ እንዲያድግ ወይም ከዘርፉ የውጭ ንግድ 500 ሚሊዮን ዶላር እንዲገኝ ቢታቀድ አሳማኝ ይሆናል። ለዚህ እቅድ የውጭ መዋዕለ-ንዋይ ፍሰቱ ከፍ ማለት ይጠበቅበታል። ከሕግ ማዕቀፍ አኳያም የኢትዮጵያ መንግሥት በርካታ ማሻሻያዎች ማድረግ ይጠበቅበታል። ለምሳሌ በሥራ ላይ የሚሰማሩ ሰዎች አነስተኛ እድሜ ገደብ ማስቀመጥ ወይም አሁን የሌለውን የሰራተኛ ሕግ ሥራ ላይ ማዋል ያስፈልጋል። ስለዚህ የሌሎች ኤኮኖሚዎች እድገትን ስንመለከት የኢትዮጵያ መንግሥት ያቀደው ቁጥር የተለጠጠ እና ተዓማኒ አይደለም።»
